गुजरात और हिमाचल प्रदेश चुनाव में हार के बाद कांग्रेस मंथन में जुटी है. कांग्रेस अध्यक्ष राहुल गांधी हिमाचल में हार की समीक्षा करने के लिए आज शिमला में होंगे. यहां वे राज्य पदाधिकारियों के साथ बैठक करेंगे. इस दौरान चुने हुए विधायक, हारे हुए उम्मीदवार, जिलाध्यक्ष उनके साथ मौजूद रहेंगे. राहुल इसके अलावा 2019 की रणनीति पर भी काम करेंगे. राज्य पदाधिकारियों के साथ बैठक के बाद राहुल दोपहर को कार्यकर्ता सम्मेलन को संबोधित कर सकते हैं.